Publication: Magyar Közlöny
Issue: MK-2010-110 (Year: 2010, Number: 110)
Era: contemporary
Section: meghatározott” [22/1995. (III. 31.) AB határozat, ABH 1995, 108, 109.]. Így érdemi határozatnak minõsülhetnek
Paragraph Index: 439

4. Az indítványozó kérte mulasztásban megnyilvánuló alkotmányellenesség megállapítását is, mert szerinte a Gyvt. nem tesz különbséget az ideiglenes hatályú elhelyezés és Csjt. 72. § (2) bekezdésében szereplõ elhelyezés fogalma között. Ez álláspontja szerint a gyermek szabadságának indokolatlan, bírói kontroll nélküli megsértéséhez vezet. 4.1. Ezzel összefüggésben az Alkotmánybíróság felhívja a figyelmet a következõkre: a fent kifejtettek szerint a Gyvt. „Gyermekvédelmi gondoskodás” címû harmadik része a hatósági intézkedéseket tartalmazza, amelyeket a települési önkormányzat jegyzõje, a gyámhivatal, vagy más hatóság, mint beutaló szerv haladéktalanul köteles megtenni abban az esetben, ha azt tapasztalja, hogy a gyermek testi, értelmi, érzelmi és erkölcsi fejlõdéséhez szükséges ellátás a szülõ beleegyezésével nem biztosítható és ez a helyzet a gyermek fejlõdését veszélyezteti. Ezzel szemben a Csjt. megjelölt rendelkezése a Csjt.-nek „A szülõi felügyelet és a kiskorúakról való állami gondoskodás” címû VIII. fejezete „A szülõi felügyelet általában” címû 1. pont alatt szerepel. A Csjt. 72. § (2) bekezdése szerint ha a házasság felbontása vagy a gyermek elhelyezése iránti perben a gyermeket a szülõk megegyezése vagy a bíróság döntése alapján valamelyik szülõnél elhelyezték, a felügyeletet ez a szülõ gyakorolja, kivéve, ha a szülõk kérelmére a bíróság a gyermekelhelyezéssel egyidejûleg közös szülõi felügyeletet rendelt el, illetve a szülõknek a közös szülõi felügyeletre vonatkozó egyezségét jóváhagyta. A jogszabály idézett szövegébõl, annak értelmezésébõl megállapítható, hogy ebben az esetben a gyermek tartós (vagy legalábbis annak szánt) elhelyezésérõl van szó, amely iránt pert indítanak. A két „elhelyezés” terminus tehát eltérõ jogi tartalmat jelöl. 4.2. Az Alkotmánybíróságnak a mulasztásban megnyilvánuló alkotmányellenesség megállapítására irányuló hatáskörét

Source: https://magyarkozlony.hu/hivatalos-lapok/68956bb852998f7acc98b4cf6df7cff3f765a18d/dokumentumok/f1ee06c799002d63ced6259490e44de764c2b24d/letoltes